ཧྲིག་ཀྲང་གཞོན་པའམ་སྤྱི་ཁྱབ་རྩོམ་སྒྲིག་པ་གཞོན་པ་ཀྲེན་ཁྲེན་གྱིས་རྨང་གཞི་བརྟན་པོ་འཛུགས་པ་རྒྱུན་འཁྱོངས་བྱས་ཏེ་ཡུལ་དངོས་སུ་དྲ་ཚིགས་འཛུགས་སྐྲུན་བྱེད་པར་བཀོད་འདོམས་བྱས།ཚགས་པར་ཁང་གི་དྲ་ལམ་ཆ་འཕྲིན་ལྟེ་གནས་ཀྱི་བློ་མཐུན་ཚོས་ཚོད་ལྟའི་སྒྲིག་ཆས་སྒྲིག་སྦྱོར་སོགས་བྱས་ཏེ་དུས་རྒྱུན་མཚན་གུང་བར་དུ་བྱ་བ་བསྒྲུབས་ལ།ཧྲིག་ཀྲང་གཞོན་པ་དགེ་བསྙེན་དང་དྲ་ཚིགས་གྲ་སྒྲིག་ཚོ་ཆུང་གི་བློ་མཐུན་ཚོས་རྐང་འཛིན་ལས་བྱེད་མི་སྣ་སྐོང་འཐེན་བྱས་ལ།ལས་ཀའི་དུས་ཡུན་ཇེ་རིང་དུ་བཏང་སྟེ་ལེ་ཚན་དང་ནང་དོན་འཐུས་ཚང་དུ་བཏང་།ལོའི་ལོ་མཇུག་ཏུ།ཀྲའོ་ཏི་ལུའུ་དང་།སྤྱི་ཁྱབ་རྩོམ་སྒྲིག་པ་ལིའུ་ལི་ཆོན་གྱི་སྣེ་ཁྲིད་འོག་པེ་ཏ་ཧྥང་ཀྲིན་ཚོགས་ཁག་དང་ཧྲེན་ཀྲིན་ཚགས་པར་ལས་རིགས་ཚོགས་སྒྲིལ་སོགས་ཀྱི་དྲ་ཚིགས་ལ་བརྟག་དཔྱད་དུ་ཕེབས་ཤིང་།གཟབ་ནན་དང་ཏན་ཏིག་གི་བྱ་བ་སྒྲུབ་ཕྱོགས་ཀྱིས་དྲ་ཚིགས་འཛུགས་སྐྲུན་གྱི་བྱ་བ་བདེ་བླག་ངང་སྤེལ་བར་ཁག་ཐེག་བྱས་པ་མ་ཟད།ཚགས་པར་ཁང་ཡོངས་ཀྱི་ལས་བཟོ་བ་དག་ལ་སྐུལ་ལྕག་ཀྱང་ཐེབས་ཡོད།